**Nagyacsád Község Önkormányzata**

**8521 Nagyacsád, Deák Ferenc u. 1-3.**

**ikt.szám: ……../2018.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2018. március 14.-én 17 óra 30 perckor megtartott közmeghallgatásáról.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

Szalóky Nándor Polgármester

Szakács Balázsné alpolgármester

Gyenge András

Tima Zoltán Ferenc

Szórád Zoltán

képviselők

**Távol van**:-

**Tanácskozási joggal jelen van:** Novák Edit aljegyző

Vadász Dezsőné tagintézmény-vezető

**Érdeklődő:** 2fő

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 5 fő jelen van. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 5igen szavazattal, tartózkodás és ellenszavazat nélkül a következő határozatot hozta:

**5/2018.(III.14.) önkormányzati határozat**

Nagyacsád Község Önkormányzatának képviselő-testülete 2018. március 14-i ülésének napirendjét az alábbiak szerint határozza meg:

1. Négyszögletű Kerekerdő Óvoda és Családi Bölcsőde Nagyacsádi Tagóvodájával kapcsolatos ügyek

Előadó: polgármester

1. HVB tagok megválasztása

Előadó:polgármester

1. Polgárőrség támogatásával kapcsolatos ügyek

Előadó:polgármester

1. EFOP- 1.5.3-16-2017-0096 pályázattal kapcsolatos ügyek

Előadó: polgármester

1. Nagyacsád Község Önkormányzat Szervezeti és Működési Szabályzatának módosítása

Előadó:polgármester

1. Településkép védelméről szóló rendelet módosítása

Előadó: polgármester

1. Vegyes ügyek

Előadó: polgármester

**Napirendek tárgyalása:**

Szalóky Nándor polgármester elmondja, hogy történt egy megbeszélés a Fix Pont Feladatellátó Társulásnál, melyen tájékoztatták az feladatban részt vevő önkormányzatokat, hogy mennyivel kell hozzájárulni az óvoda fenntartáshoz.

Nagyacsád most jó helyzetben van, mivel 21 gyerek van, de nem volt ez mindig így, és van olyan település, aki bizony nagyon nehéz helyzetbe kerül, mert 3 millió Ft-ot kell hozzátennie a fenntartáshoz.

Elébe menve a dolgoknak, a társulás vezetője azt tanácsolta, hogy kerüljenek az óvodák egyházi fenntartásba. Egyházi normatívával számolva, 200ezer Ft/év/gyermek többlet normatívát kapna az önkormányzat. A többlet bevétel a rezsi költséget is fedezné. A katolikus egyház Szent Ágoston rendjét élesztették újjá. Más egyházat is megkerestek, de nem maradna meg a bevétel, mert az egyház is gazdálkodni akarna a pénzzel. Javasolja, hogy egyházi fenntartásba kerüljön az óvoda. Ezt látja hosszú távon megoldásnak.

Érdeklődő I. megkérdezi, hogy nem kell a szülőknek hozzájárulni?

Szalóky Nándor polgármester elmondja, hogy véleményezési joguk van.

Vadász Dezsőné tagintézmény-vezető elmondja, hogy megszűnik a közalkalmazotti státuszuk.

Szakács Balázsné alpolgármester elmondja, hogy a tavalyi évben hozzá kellett járulni a fenntartáshoz.

Szalóky Nándor polgármester elmondja, hogy 1 millió Ft-tal kellett hozzájárulni az óvónők béréhez a rezsin kívül.

Vadász Dezsőné tagintézmény-vezető elmondja, hogy hívő református, nem fog áttérni.

Szalóky Nándor polgármester elmondja, hogy nem is kért ilyet senki, nincs és nem is volt szó áttérésről. Kemeneshőgyész evangélikus falu, jár is az óvodába az evangélikus lelkész. Ők megkérdezték az evangélikus egyházat, de nemleges választ kaptak.

Vadász Dezsőné tagintézmény-vezető megkérdezi, hogy a plusz pénz hova megy, az önkormányzathoz vagy az egyházhoz.

Szalóky Nándor polgármester elmondja, hogy nyilván a fenntartóhoz, és ezek után lehetne szó arról, hogy az épület rezsijét is ők állnák. Az óvoda költségvetése ezek szerint készülne el. Muszáj elkezdeni a folyamatot, hogy határidőre véghez lehessen vinni.

Vadász Dezsőné tagintézmény-vezető megkérdezi, hogy milyen feltételekkel. Miért utána derülnek ki a feltételek. Mire kerül felhasználásra a plusz pénz?

Novák Edit aljegyző elmondja, hogy a többlet normatíva felhasználását a költségvetés fogja tartalmazni.

Szakács Balázsné alpolgármester elmondja, hogy ha többi település menni szeretne, akkor Nagyacsádnak is menni kell, vagy önállóan tartja fenn az óvodát.

Szalóky Nándor polgármester elmondja , hogy nem az a cél, hogy megszabaduljanak az óvodától. Keresik a hatékony fenntartás lehetőségeit.

Szórád Zoltán képviselő nem ért egyet az óvoda egyházi fenntartásba történő adásával.

Szalóky Nándor polgármester elmondja, hogy amennyiben az érsek áldását adja az óvodák egyházi fenntartásba történő adásával, úgy az önkormányzat határozza el az átadást és az átszervezést.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal,1 ellenszavazattal, tartózkodás nélkül a következő határozatot hozta:

**6/2018.(III.14.) önkormányzati határozat**

Nagyacsád Község Önkormányzat Képviselő-testülete úgy döntött, -a katolikus egyház támogatása és hozzájárulása esetén- a Négyszögletű Kerekerdő Óvoda és Családi Bölcsőde nevelési intézményt át kívánja szervezni 2018. szeptember 1-jei hatállyal akként, hogy a fenntartói jogát átadja a Szent Ágoston Baráti Kör Egyesület Kemeneshőgyészi Oblációjának ( 8516 Kemeneshőgyész, Ady u. 20. vezetője: Gacs Mihály plébános),egyben felhatalmazza a polgármestert a szükséges intézkedések megtételére.

Felelős:polgármester

Határidő:azonnal

**2) HVB tagok megválasztása**

**Előadó:polgármester**

Szalóky Nándor polgármester ismereti a napirendet. Elmondja, hogy lakhely változtatás történt, szükséges volt felülvizsgálni a bizottsági tagokat.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**7/2018. (III.14.) önkormányzati határozat**

Nagyacsád Község Képviselő-testülete megtárgyalta a Helyi Választási Bizottság tagjainak megválasztására vonatkozó előterjesztést és az alábbi döntést hozta:

1. Nagyacsád Község Képviselő-testülete a Helyi Választási Bizottság tagjainak megválasztásáról szóló 46/2014.(VIII.27.) KT. számú határozatát az alábbiak szerint

módosítja:

Nagyacsád Község Önkormányzat Képviselő-testülete a választási eljárásról szóló 2013. évi XXXVI. törvény 23. §-a alapján a Helyi Választási Bizottság tagjainak:

Dolgos Gyuláné Nagyacsád, Kossuth u. 4.

Dolgos Zsoltné Nagyacsád, Petőfi u. 10.

Gregositsné Szabó Gyöngyi Nagyacsád, Kert u. 8.

Nagy József Nagyacsád, Petőfi u. 12.

Gyenge Renáta Nagyacsád, Széchenyi u. 4.

Póttag:

Csőbörné Borsos Amália Nagyacsád, Deák u. 11.

Árva Gáborné Nagyacsád, Ifjúság u. 1.

Felelős: polgármester

Határidő: azonnal

**3)Polgárőrség támogatásával kapcsolatos ügyek**

**Előadó:polgármester**

Szalóky Nándor polgármester elmondja, hogy a polgárőrség a tavalyi évben nem kért és kapott támogatást, az idei évben azonban kérték az önkormányzat támogatását. Tagsági díjat is kell fizetniük évi 12 500 Ft/év összegben. Javasolja 25ezer ft támogatás nyújtását.

Érdeklődő I. megkérdezi, hogy hány aktív tagja van a polgárőrségnek?

Szalóky Nándor polgármester elmondja, hogy pontosan nem tudja megmondani az aktív tagok számát. Az elnök Süle István, őt kellene erről megkérdezni.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**8/2018. (III.14.) önkormányzati határozat**

Nagyacsád Község Önkormányzat képviselő-testülete úgy döntött, hogy 25.000.-Ft támogatást nyújt Nagyacsád Polgárőr Egyesület (8521 Nagyacsád, Deák u. 1-3)részére.

Felelős:polgármester

Határidő:azonnal

**4)EFOP- 1.5.3-16-2017-0096 pályázattal kapcsolatos ügyek**

**Előadó: polgármester**

Szalóky Nánodr polgármester elmondja, hogy az EFOP pályázattal kapcsolatban megküldték a szerződést. Kemeneshőgyész Község Önkormányzata a gesztor, a polgármesternek kell a szerződést aláírni. Folyamatos képzések és rendezvények kerülnek megvalósításra. Szükséges mentor és segítő foglalkoztatása. Javasolja, hogy első körben hatalmazzák fel Molnár Vera polgármestert a szerződés megkötésére.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**9/2018. (III.14.) önkormányzati határozat**

Nagyacsád Község Önkormányzat Képviselő-testülete úgy döntött, hogy felhatalmazza a konzorcium vezetőjét, Kemeneshőgyész polgármesterét, Molnár Verát az EFOP 1.5.3-16-2017-0096 pályázati azonosítószámú szerződés aláírására.

Felelős: polgármester

Határidő:azonnal

**5)Nagyacsád Község Önkormányzat Szervezeti és Működési Szabályzatának módosítása**

**Előadó:polgármester**

Szalóky Nándor polgármester ismerteti az előterjesztést. Elmondja, hogy az EFOP pályázattal kapcsolatos kiadásokat és bevételeket elkülönítetten kell kezelni, amihez szükséges egy kormányzati funkció törzskönyvbe történő felvétele.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**2/2018.( III.20.) önkormányzati rendelete**

## Nagyacsád község Önkormányzat Képviselő-testülete úgy döntött, hogy Önkormányzat Szervezeti és Működési Szabályzatáról szóló 11/2014.(XI.12.) önkormányzati rendelet módosításáról szóló, fenti számú rendeletét az előterjesztésben foglaltaknak megfelelően megalkotja.

**6)Településkép védelméről szóló rendelet módosítása**

**Előadó: polgármester**

Szalóky Nándor polgármester elmondja, hogy szükségessé vált a rendelet módosítása a Kormányhivatal jelzése alapján. Ismereti, hogy a rendelet 10.§ (8) bekezdését törölni szükséges.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**3/2018.( III.20.) önkormányzati rendelete**

Nagyacsád község Önkormányzat Képviselő-testülete úgy döntött,hogy **a településkép védelméről szóló 13/2017. (XII.29.) önkormányzati rendelete módosításáról** szóló, fenti számú rendeletét az előterjesztésben foglaltaknak megfelelően megalkotja.

**7)Vegyes ügyek**

**Előadó: polgármester**

Szalóky Nándor polgármester elmondja, hogy törvényességi észrevétel érkezett a rendeletek feltöltésével kapcsolatban. Ismerteti a levél tartalmát. Elmondja, hogy a hiányosságok pótlása megtörtént.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**10/2018. (III. 14.) önkormányzati határozat**

Nagyacsád Község Önkormányzatának Képviselő-testülete tudomásul veszi a Veszprém Megyei Kormányhivatal VEB/005/967/2018. számú törvényességi felhívását, és egyben felhívja Novák Edit aljegyzőt, hogy a hiányosságok pótlását tegye meg.

Felelős: aljegyző

Határidő:azonnal

Szalóky Nándor polgármester elmondja, hogy megkapta az önkormányzat a belő ellenőrzési ütemtervet. Ismerteti a tartalmát.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**11/2018. (III.14.) önkormányzati határozat**

Nagyacsád Község Önkormányzat Képviselő-testülete úgy döntött, hogy elfogadja az önkormányzat 2018. évi belső ellenőrzési ütemtervét.

Felelős:polgármester

Határidő:azonnal

Szalóky Nándor polgármester elmondja, hogy a Veszprém Megyei Katasztrófavédelmi Igazgatóság Pápai Kirendeltsége támogatás kérő levelet küldött. A tavalyi évben 10 ezer Ft-tal támogatta az önkormányzat a szervezetet, javasolja az idei évben is 10.000.- Ft támogatás nyújtását.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**12/2018. (III.14.) önkormányzati határozat**

Nagyacsád Község Önkormányzat Képviselő-testülete úgy döntött, hogy 10.000.- Ft támogatást nyújt a Veszprém Megyei Katasztrófavédelmi Igazgatóság Pápai Kirendeltsége (8500 Pápa Major u.20.) részére.

Felelős:polgármester

Határidő:azonnal

Szalóky Nándor polgármester elmondja, hogy lehetőség van Leader pályázat benyújtására. Traktor beszerzésre lenne lehetőség. A három árajánlat beszerzésre került. Az önrész mértéke 15%.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**13/2018. (III. 14.) önkormányzati határozat**

Nagyacsád Község Önkormányzatának Képviselő-testülete arról határozott, hogy a LEADER Program keretében meghirdetett *„Élhető települési környezet kialakítása”* című, *VP6-19.2.1.-37-7-17* számú felhívásra pályázatot nyújt be, melynek keretében az alábbi fejlesztést kívánja megvalósítani:

**A fejlesztés megnevezése:** Zöldterületek karbantartásához szükséges eszközbeszerzés Nagyacsád településen

**A fejlesztés megvalósítási (az eszközök tárolási) helye:** 8521 Nagyacsád, Kossuth u. 29. 209 hrsz

**Rendelkezés az önerőről:**

Az önkormányzat kötelezettséget vállal arra, hogy a támogatási kérelem szerinti, a projekt teljes költségére vonatkozó önerőt saját forrásból, az önkormányzati költségvetés terhére biztosítja, valamint a támogatás elnyerése esetén az önkormányzati önerő összegét a költségvetésében elkülöníti.

**Rendelkezés a közbeszerzésekről:**

Az önkormányzat kötelezettséget vállal arra, hogy a projekt megfelel a közbeszerzésekről szóló 2015. évi CXLIII. törvényben foglaltaknak.

Felelős: polgármester

Határidő:azonnal

Szalóky Nándor polgármester megkérdezi , hogy van-e valakinek még kérdése, hozzászólása?

Érdeklődő I. elmondja, hogy a hangos híradó nem működik.

SZalóky Nándor polgármester elmondja, hogy most csinálták meg, de újra végigjárják és megcsináltatja.

Érdeklődő I. elmondja, hogy a lakhelye közelében csak egy közvilágítási lámpa van, van aki nem mert elmenni a buszra.

Szakács Balázsné alpolgármester elmondja kóbor kutyát mostanában nem látott, ami volt, az el lett vitetve.

Szalóky Nándor polgármester elmondja, hogy meg kell tudni, hogy kinek a kutyája, és a rendőrség megbünteti. A lámpára ígéret kapott, hogy megcsinálják a közeljövőben.

Érdeklődő I. megkérdezi, hogy mi lesz a temető melletti szeméttel.

Tima Zoltán képviselő elmondja, hogy azok hordják oda, akik ott laknak.

Érdeklődő I. elmondja ,hogy ő is tudja, de nevet nem akar mondani.

Szalóky Nándor polgármester elmondja, hogy nehéz, mert amint elvitetjük, újabbat hordanak oda.

Szalóky Nándor polgármester megkérdezi, hogy van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2018. március 14-i nyilvános ülést 17 óra 58 perckor berekeszti.

K.m.f.

**Szalóky Nándor Ivanics Barbara**

**polgármester jegyző**

**A jegyzőkönyv tartalmáért felel:**

**Novák Edit**

**aljegyző**